Sanna Siltakorpi

Sanna Siltakorpi (s. 22. toukokuuta 1987 Parkano) on suomalainen kenttäratsastaja. Siltakorven ykköshevonen on ruotsinpuoliveriruuna Bofey Click.

Siltakorpi on kuulunut kenttäratsastuksen maajoukkueeseen vuodesta 1999 ja kilpaillut kansainvälisellä tasolla menestyksekkäästi poni-ikäisestä asti. Hän on suorittanut Ypäjän Hevosopistolla hevosen ammattivalmentajan tutkinnon,  opiskellut remonttiratsastajaksi ja hevosenhoitajaksi, sekä suorittaa Ypäjällä valmentajan ammattitutkintoa.  Siltakorpi on edustanut Suomea kahdesti MM-kilpailuissa ja kahdeksasti EM-kilpailuissa. Vuoden 2014 maailmanmestaruuskilpailuissa hän tuli sijalle 26 hevosella Lucky Accord. Lisäksi hän on sijoittunut Nations Cup -osakilpailuissa, ja hänellä on useita SM- ja PM-mitaleita.

Siltakorpi nimettiin vuonna 2018 Suomen kenttäratsastusmaajoukkueen valmentajaksi, ja vuodesta 2019 hänellä on ollut päävastuu joukkueen valmentamisesta.

Siltakorven avopuoliso Elmo Jankari on myös kenttäratsastaja. Pariskunta asui vuosia Saksassa, Warendorfissa, mutta he muuttivat takaisin Suomeen vuonna 2020. Vuoden 2021 alussa he aloittivat yhteistyön Ypäjän Hevosopiston kanssa ja siirtyivät hevosineen Niinisalosta Ypäjälle. Siltakorvella ja Jankarilla on yhteinen brändi Siltakorpi-Jankari Eventing.

Arvokilpailut 
Arvokilpailumenestys 

 2019 EM, Luhmülen, Saksa, keskeyttänyt, hevosella Bofey Click
 2016 Nuorten hevosten MM, Le Lion d'Angers, Ranska, keskeyttänyt, hevosella Bofey Click
 2015 Nuorten hevosten MM, Le Lion d'Angers, Ranska, 23.sija, hevosella Bofey Click
 2015 EM-kilpailut, Blair Castle, Iso-Britannia, kesk. maastossa, hevosella Lucky Accord
 2014 MM Caen, Normandia 26., hevosella Lucky Accord
 2013 PM Malmö, Ruotsi – kultamitali, hevosella Bofey Bridge
 2013 EM Malmö, Ruotsi 20. sija, hevosella Lucky Accord
 2011 EM Luhmühlen, Saksa, 38. sija, hevosella Lucky Accord
 2010 MM-kilpailut, Kentucky, USA, 51. sija, hevosella Lucky Accord
 2009 EM Fontainebleau, Ranska, 20. sija, hevosella Lucky Accord
 2008 nuorten EM, Kreuth, Saksa 18. sija, hevosella Lucky Accord
 2007 nuorten EM, Blair Castle, Iso-Britannia, 34. sija, joukkue 7. sija, hevosella Baro

Suomenmestaruusmitalit 
Suomenmestaruusmitalit kenttäratsastuksessa
Senioreiden SM-kulta vuonna 2020 hevosella Bofey Click
Senioreiden SM-kulta vuonna 2016 hevosella Lucky Accord
Nuorten ratsastajien SM-kulta vuonna 2008 hevosella Lucky Accord
Nuorten ratsastajien SM-hopea vuonna 2007 hevosella Lucky Accord
Junioreiden SM-kulta vuonna 2005 hevosella Elvira Madigan II
Poniratsastajien SM-kulta vuonna 2003 ponilla Golden Heart
Poniratsastajien SM-pronssi vuonna 2002 ponilla Beshmet
Poniratsastajien SM-kulta vuonna 2001 ponilla Beshmet
Poniratsastajien SM-kulta vuonna 2000 ponilla Beshmet
Poniratsastajien SM-hopea vuonna 1999 ponilla Beshmet

Lähteet 

Suomalaiset kenttäratsastajat
Vuonna 1987 syntyneet
Elävät henkilöt